جمهور باشقانی رجب طیب اردوغان مقدونیه پرزیدنتی گئورگ ایوانوف ایله گؤروشدو.
گؤروش‌دن سونرا جمهورباشقان‌لیغی کول‌لییه‌سینده بیرگه مطبوعات کونفرانسی کئچیریلدی.
اردوغان ایوانوف و نماینده هئیتینی تورکیه‌ده قارشیلاماق‌دان دویدوغو ممنونیتی ایفاده ائتدی، ایوانوفون سفری‌نین تورکیه ایله مقدونیه آراسیندا قدیم علاقه‌لرین و قارداش‌لیق دویغولاری‌نین موهوم بیر گؤستریجی‌سی اولدوغونو دیله گتیردی، مقدونیه-نی تانییان و بو اؤلکه‌یه ایلک سفیر گؤندرن اؤلکه‌نین تورکیه اولدوغونو قئید ائتدی.
جمهور باشقانی تورکیه‌نین مقدونیه-ده کی یارتیم لارینی آرتیرماق آرزوسوندا اولدوق‌لارینی وورغولایا‌راق:" قارشی‌داکی دؤورده داها چوخ تورک شیرکتی مقدونیه-ده فعالیت گؤستره‌جک و اؤلکه ایقتیصادیاتی‌نین داها دا ایره‌لیلمه‌سینه خیدمت ائده‌جک" دئدی.
اردوغان: "جناب پرزیدنت مقدونیه-نین ترورلا موباریزه موضوع سون‌داکی امکداشلیغیمیزی آرتیرماقدا ماراق‌لی اولدوغونو بیر داها بیلدیردی. خصوصیله، فتو هر ایکی اؤلکه اوچون جدی تهلوکه‌دیر. بو تشکیلاتین کؤکونو دونیانین هر طرفینده کسمک مسئله‌سینده قرارلییک" دئدی.
جمهور باشقانی عفرینه دوغرو ایره‌لیلمه‌یه چالیشان رژیم طرفداری اولان تروریست قروپ‌لارلا باغلی اولا‌راق بون‌لاری سؤیله‌دی: "بو گون آخشام ساعت‌لارینا دوغرو اورا‌داکی رژیم طرفداری تروریست لرین پیکاپ‌لارلا عفرینه حرکت ائتدیک‌لری معین اولوندو. لاکین داها سونرا توپ‌لاردان آتش ائدیلینجه گئری دؤنمک مجبوریتینده قالدی‌لار. جناب پوتین و جناب روحانی ایله گؤروش‌لرده تروریست قروپ‌لارلا باغلی راضی‌لیق الده ائتمیشیک".
مقدونیه پرزیدنتی گئورگ ایوانوف اؤلکه‌سی‌نین ناتو عضو‌لوگونه دستکینه گؤره تورکیه‌یه تشککور ائتدی، تروریزمله موباریزه مسئله‌سینده تورکیه ایله راضی اولدوق‌لارینی دیله گتیردی.
بو آرادا، جمهور باشقانی رجب طیب اردوغان مقدونیه پرزیدنتی ایوانوف ون شرفینه یئمک ضیافتی وئردی.
ضیافت مطبوعاتا قاپا‌لی کئچیریلدی.
